[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000003", "text": "Aelodau ein bwrdd a\u2019n cymrodyr"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000013", "text": "Panda Education and Training Education Cyf"}, {"text_idx": "#000014", "text": "Ymunodd Anne Reardon-James a\u0302 Panda Education and Training Cyf yn 2021 fel Cynghorydd Dysgu, wedi ei sbarduno gan angerdd i wneud addysg ar gael ac yn gyfleus i bawb a gwella ansawdd dysgu gweithle a phrofiadau oedolion sy\u2019n ddysgwyr."}, {"text_idx": "#000015", "text": "Ei ro\u0302l yw cymell, ysbrydoli ac addysgu darpar diwtoriaid, hyfforddwyr ac aseswyr i fod yn addysgwyr hyderus, cymwys a chydnerth. Mae\u2019n addysgu Prentisiaethau Lefel 3 Dysgu a Datblygu, hyfforddiant aseswyr a hyfforddiant pwrpasol ar gyfer swyddogion iechyd bellach a gweithle."}, {"text_idx": "#000017", "text": "Dywedodd Anne, \u201cEin gwerthoedd yn Panda yw angerdd, parch, ansawdd ac arloesedd, ac rwy\u2019n byw ac anadlu hynny oherwydd mae tiwtora a mentora fy nysgwyr yn golygu popeth i fi. Mae eu gweld yn gwella eu gwybodaeth, sgiliau a hyder a symud ymlaen i gymwysterau uwch a\u2019r cam nesaf yn eu gyrfaoedd addysg broffesiynol yn werth chweil iawn.\u201d"}, {"text_idx": "#000018", "text": "Caiff ei hymrwymiad i addysgu gydol oes ei ddangos yn ei datblygiad proffesiynol ei hun, mae\u2019n awyddus i gadw ei sgiliau yn gyfredol fel aelod cyswllt o nifer o rwydweithiau proffesiynol yn cynnwys CIPD ac Advance HE."}, {"text_idx": "#000019", "text": "\u201cMae\u2019r amrywiaeth pobl a addysgaf yn sail i fy nysgu a fy natblygiad fy hun. Er enghraifft, cefais fy ngherdyn CSCS yn ddiweddar fel y gallaf gwrdd a\u0302 dysgwyr ar safleoedd adeiladu i roi cefnogaeth wyneb i wyneb. Rwyf hefyd yn gweithio tuag at ddoethuriaeth broffesiynol mewn addysg, gan ymchwilio dysgu gweithle drwy siarad gyda dysgwyr a chyflogwyr mewn sefydliadau ar draws De Cymru.\u201d"}, {"text_idx": "#000020", "text": "Yn ei hamser hamdden, mae Anne yn rhannu ei chariad at ddysgu a rhoi yn o\u0302l i\u2019r gymuned \u2013 mae\u2019n olygydd gwirfoddol cyfnodolyn RaPAL ar gyfer Ymchwil ac Arferion mewn Llythrennedd Oedolion ac yn rhoi gwersi iaith Saesneg wythnosol ar-lein i ffoadur o Wcra\u0301in ar sail wirfoddol, gan hefyd letya dau westai o Wcra\u0301in yn ei chartref ei hun. Mae hefyd yn gweithio fel gwirfoddolydd llyfrgell a siopa ar gyfer pobl sy\u2019n gaeth i\u2019w cartref."}, {"text_idx": "#000021", "text": "Mae ysbrydoli dysgwyr i symud ymlaen i ddysgu pellach yn rhan bwysig o ro\u0302l fentora Anne, fel eu bod yn parhau i sicrhau cynnydd a llwyddo gydol oes. Mae llawer o\u2019i dysgwyr wedi parhau mewn addysg neu wedi dod o hyd i swyddi a chyfleoedd pellach yn y sector addysg, gan fynd ymlaen i ysbrydoli eraill."}]